Diari Oficial de la Generalitat Valenciana


Sumari del DOGV 4797, del 14-07-2004 (2004/7035)

Notificació a Juan José Martínez Campos. Expedients números O.F. 194 i 195 /2002.
---------------------------------------------------------------------------------

### Dades del document

Número de DOGV
:   4797

Data del DOGV
:   14-07-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/7035


Organisme emissor
:   Conselleria de Sanitat

Tipus de document
:   Anunci

Notificació a Juan José Martínez Campos. Expedients números O.F. 194 i 195 /2002. [2004/M7035]
  
No ha sigut possible notificar de manera personal i directa a Juan José Martínez Campos la resolució de l'expedient OF194 i 195/2002. Per tant, es publica en el Diari Oficial de la Generalitat Valenciana la resolució del director general de Farmàcia i Productes Sanitaris, de data 2 de juny de 2004, d'acord amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 29 de juny de 2004.- El director general de Farmàcia i Productes Sanitaris: José Luis Gomis Gavilán.
  
«Vistes les sol·licituds d'obertura d'una nova oficina de farmàcia en el municipi de Torrent, instades per Juan José Martínez Campos i Beatriz Alvarez Ponce al Col·legi de Farmacèutics de la província de València, i examinats els antecedents de fet següents.
  
Antecedents de fet
  
I. Amb data 3 de gener de 1992, Juan José Martínez Campos sol·licita al Col·legi de Farmacèutics de la província de València l'autorització preceptiva per a l'obertura d'una nova oficina de farmàcia en el municipi de Torrent, a l'empara de l'article 3.1.a del Reial Decret 909/1978, de 14 d'abril.
  
II. Es va iniciar l'expedient i s'hi va incorporar la sol·licitud efectuada per Beatriz Alvarez Ponce (3.1.a).
  
III. El Col·legi de Farmacèutics de la província de València, amb data 28 de novembre de 2001, envia una fotocòpia compulsada de l'expedient de Juan José Martínez Campos a la Direcció General per a la Prestació Farmacèutica de la Conselleria de Sanitat, d'acord amb el Decret del Govern Valencià 105/1998, de 21 de juliol, sobre competències en matèria d'ordenació farmacèutica.
  
IV. El Col·legi de Farmacèutics de la província de València, amb data 8 de novembre de 2001, envia una fotocòpia compulsada de l'expedient de Beatriz Alvarez Ponce a la Direcció General per a la Prestació Farmacèutica de la Conselleria de Sanitat, d'acord amb el Decret del Govern Valencià 105/1998, de 21 de juliol, sobre competències en matèria d'ordenació farmacèutica.
  
V. En l'expedient s'obrin successivament períodes de prova i d'audiència i vista per a les persones interessades. En el cas de Juan José Martínez Campos, s'aplica l'article 84.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Els fonaments jurídics següents s'apliquen als fets anteriors.
  
Fonaments jurídics
  
I. Esta Direcció General és competent per a resoldre esta sol·licitud segons el que disposen el Reial Decret 278/1980, 25 de gener, sobre transferència de competències en matèria de sanitat, la Llei 5/1983, de 30 de desembre, de Govern Valencià, la Llei 6/1998, de 22 de juny, d'Ordenació Farmacèutica de la Comunitat Valenciana i el Decret 116/2003, d'11 de juliol, del Consell de la Generalitat Valenciana, que aprova el Reglament Orgànic i Funcional de la Conselleria de Sanitat.
  
II. Les sol·licituds s'han formulat a l'empara del que disposa l'article 3.1.a del Reial Decret 909/1978, de 14 d'abril. La qüestió que es debat és si en el municipi de Torrent les xifres de població han augmentat en cinc mil habitants, per a la qual cosa, «Per a això, es prendrà com a xifra inicial de referència la del cens corresponent a l'any en què s'haja obert al públic l'última oficina de farmàcia», com establix l'article 3.1.a de Reial Decret 909/1978, esmentat adés. Es pren com a població inicial de referència la corresponent a l'any en què es va obrir al públic l'oficina de farmàcia, que és l'any 1986, i va ser la de Beatriz Alvarez Ponce, i resulta ser de 54.544 habitants de dret i, com a població final, segons la jurisprudència reiterada, es computarà la de la data en què s'haja formulat la sol·licitud que ha donat lloc a la iniciació de l'expedient, que va ser l'any 1992, que resulta ser de 57.292 habitants de dret. No queda provat en l'expedient que s'haja produït un increment. Per tant, no s'ha de concedir l'autorització sol·licitada.
  
D'altra banda, Beatriz Alvarez Ponce en quedaria exclosa pel fet de ser titular d'una oficina de farmàcia en el municipi de Torrent en la data en que es va fer la petició, segons la jurisprudència reiterada (sentències del Tribunal Suprem de 22 de maig de 1984, de 24 de maig de 1989 i de 13 de maig de 1991, entre altres).
  
Pels fets i fonaments de dret esmentats, resolc denegar l'autorització preceptiva sol·licitada per Juan José Martínez Campos i Beatriz Alvarez Ponce per a l'obertura d'una nova oficina de farmàcia en el municipi de Torrent.
  
Notifiqueu esta resolució als interessats amb l'advertiment que no exhaurix la via administrativa i que s'hi pot interposar un recurs d'alçada davant el conseller de Sanitat en el termini d'un mes comptador des de l'endemà de la data de notificació.